# Meldeskjema for grunnvannsuttak

**Veiledningen på denne siden kan med fordel slettes før meldeskjemaet sendes inn.**

# Veiledning

### Om meldeplikten og konsesjonspliktvurdering

Dette skjemaet kan benyttes både for meldepliktige grunnvannsuttak og uttak av grunnvann/grunnvannstiltak som ikke er meldepliktig, der tiltakshaver ønsker å få vurdert om tiltaket behøver konsesjon. Vi anbefaler at meldeskjemaet utarbeides i samråd med en person med kompetanse innen grunnvann og hydrogeologi.

Grunnvannsuttak over 100 m3/døgn skal meldes til NVE, slik at vi kan vurdere om tiltaket er konsesjonspliktig. Dette gjelder også for flere grunnvannsuttak fra samme grunnvannsforekomst som til sammen overstiger grensen på 100 m3/døgn. Meldeplikten gjelder uavhengig av hvordan grunnvannet tas ut.

Tiltakshaver har ansvar for å informere NVE om grunnvannstiltak som kan være konsesjonspliktige etter vannressursloven § 8. Dersom det ikke er opplagt at et tiltak må ha konsesjon, kan tiltakshaver be NVE avgjøre om tiltaket trenger konsesjon, jf. vannressursloven § 45, en såkalt konsesjonspliktvurdering. For mer informasjon *se* [*www.nve.no*](http://www.nve.no)*.*

Meldeskjemaet er beregnet for grunnvannsuttak fra løsmasser eller fjell der brønner skal etableres og grunnvann pumpes opp. For vannuttak fra kildebekk/oppkomme henviser vi til vårt meldeskjema for vannuttak fra overflatevann fordi slike tiltak vanligvis ikke påvirker grunnvannsmagasinet.

For å ta ut grunnvann er det nødvendig å kartlegge potensialet for grunnvann og hvilken påvirkning et vannuttak kan få. For større uttak må det utføres hydrogeologiske forundersøkelser som feltbefaring, geofysiske målinger, sonderboringer og etablering av undersøkelsesbrønner. For å ivareta aktsomhetsplikten ved grunnvannsuttak er det nødvendig at det for større grunnvannsuttak i løsmasser i tillegg utføres grunnundersøkelser og prøvepumping. For brønnboring i fjell anbefaler vi at berggrunnen kartlegges og nærliggende brønner registreres for å anslå vanngiverevne. For å kunne fastslå både kapasiteten til brønnen(e) og hvordan grunnvannsmagasinet påvirkes må det utføres en kort testpumping og prøvepumpes sammenhengende over en periode på minimum tre måneder, helst gjennom et helt år. Perioden med langtidsprøvepumping må inneholde en tørr periode uten snøsmelting.

### Saksgang Melding om konsesjonspliktvurdering sendes inn til NVE, helst elektronisk via Altinn eller MinID, men kan også sendes på e-post eller med vanlig post. Det foretas en kvalitetssikring hos NVE før meldingen tas til behandling. Meldingen vil bli sendt på en begrenset høring til kommune, fylkeskommune, Fylkesmann og ev. andre berørte parter. Det avklares også om det er behov for en befaring av tiltaksområdet. NVE fatter deretter et vedtak i saken.

# Konsesjonspliktige tiltak

## Hvis du kan svare ja på et eller flere av spørsmålene nedenfor er det svært sannsynlig at tiltaket har et omfang som krever full konsesjonsbehandling. Dersom et tiltak kan være til nevneverdig skade eller ulempe for allmenne interesser, må tiltakshaver søke konsesjon etter vannressursloven. For at du skal få en mest mulig rasjonell saksbehandling, anbefaler NVE da at du går direkte i gang med konsesjonssøknad. Nærmere informasjon om utforming og behandling av søknader finnes på NVEs nettsider www.nve.no, eller du kan kontakte NVE, seksjon for vassdragsinngrep. For grunnvannsuttak over 100 m3/døgn som åpenbart behøver konsesjon vil konsesjonssøknaden ivareta meldeplikten.

## *De privatrettslige forholdene reguleres ikke av vannressursloven, og tiltakshaver bør ha skaffet seg de nødvendige rettigheter for gjennomføring av tiltaket før det søkes om tillatelse etter vannressursloven. Hvordan ev. nærliggende private brønner påvirkes er også privatrettslig.*

# Kontrollspørsmål

Vil uttaket av grunnvann kunne:

* Gi varig senkning av grunnvannsspeilet?
* Føre til saltvannsinntrengning til grunnvannet?
* Påvirke vannstand i nærliggende innsjø/tjern?
* Påvirke vannføringen i elver og bekker med årssikker vannføring, spesielt i tørre perioder av året?
* Berører tiltaket allmenne interesser i nevneverdig grad?

# Melding om (tiltakets art)……………………..på/ved/i (stedsnavn), xxx kommune i xxx fylke

**[NB! Erstatt teksten i klammer med informasjonen som er etterspurt. Tekst i klammer skal slettes før meldeskjemaet sendes inn. Slett overskrifter og avsnitt som ikke er relevante for tiltaket. ]**

[Redegjør kort for den geografiske plasseringen av grunnvannstiltaket og opplys bl.a. om kommune og fylke. Kart over området med tiltaket tegnet inn legges ved (oversiktskart 1:50 000 og et detaljert kart 1:5000).]

# Opplysninger om melder

|  |  |
| --- | --- |
| **Tiltakshaver** | |
| Navn: | |
| Adresse: | |
| Postnummer: | Poststed: |
| Telefon: | E-postadresse: |
|  | |
| **Kontaktperson tiltakshaver/konsulent** | |
| Navn: | |
| Telefon: | E-postadresse: |

# Informasjon om grunnvannstiltaket

[Hva er formålet med tiltaket? Hvis grunnvannsuttaket skal foregå over en eller flere begrensede tidsperioder skal dette angis i teksten (dd.mm.åååå – dd.mm.åååå). ]

[Fyll ut tabell]

|  |  |  |  |
| --- | --- | --- | --- |
| **Hoveddata** | | | |
| **GRUNNVANNSUTTAK** |  |  |  |
| Tilførselsområde | km2 |  |  |
| Spesifikk **i**nfiltrasjonskapasitet | l/m2 og døgn |  |  |
| Maksimalt vannuttak | l/s el m3/døgn |  |  |
| Gjennomsnittlig vannuttak | l/s el m3/døgn |  |  |
| Antall produksjonsbrønner | stk. |  |  |
| Antall undersøkelsesbrønner/peilebrønner | stk. |  |  |
| **Ved nærliggende vassdrag** |  |  |  |
| Tilsigsområde (nedbørfelt) | km2 |  |  |
| Tilsigsområdets middelavrenning/tilsig | l/s pr.km2 |  |  |
|  |  |  |  |

[Beskriv hva som skal gjøres. I tillegg til å fylle ut tabellen over bør beskrivelsen inneholde følgende:

### Vannuttak og brønnutforming

Gjør rede for hvordan vannuttaket skal fordeles mellom brønnene (vekselvis pumping). Oppgi brønntype og beskriv utforming av brønnhus.

### Geologi og karakterisering av grunnvannsforekomsten

Geologien i området skal kort beskrives. Beskrivelsen skal inneholde informasjon om løsmasser, spesielt vannførende løsmasselag, og berggrunn. Karakteriser også grunnvannsforekomsten. For grunnvannsuttak fra fjell skal sprekkesoner og kjent vanngivende potensial beskrives.

Redegjør for hvordan grunnvannsmagasinet skal overvåkes slik at magasinets tåleevne ikke overskrides (overvåkningsbrønner).

### Vannbalanse

Vurder vannbalansen, spesielt ev. interaksjon mellom vann og vassdrag og grunnvann. Beskriv hvordan nydannelse av grunnvann foregår. Tilsigsområdet for grunnvannsforekomsten skal kartfestes. Grunnvannsstrømninger (antatt/kartlagt) skal tegnes inn på kart.

Beskriv ev. resultat fra prøvepumping.

### Re-infiltrasjon

Dersom vann skal re-infiltreres bør det beskrives hvordan dette skal utføres og informeres om hvor mye vann som skal tilbakeføres til grunnen. Vurder ev. virkninger re-infiltrasjon kan medføre for grunnvannsforekomsten.

Dersom nye arealinngrep som for eksempel vannledninger og veier i forbindelse med etablering av grunnvannstiltaket kan påvirke innsjøer, tjern, elver og bekker, må inngrepene beskrives og kartfestes.

Det skal legges ved et detaljert kart (1:5000) over tiltaksområdet der brønnområdet og alle brønnene, både produksjonsbrønner og ev. peilebrønner skal være inntegnet i farger. Andre arealinngrep som berører vann og vassdrag skal også kartfestes. Hvis det planlegges re-infiltrasjon skal plassering av anlegget avmerkes. Kartet skal ha en god tegnforklaring.]

# Beskrivelse av allmenne interesser og forholdet til offentlige planer og føringer

**[Erstatt tekst som står i klammer med den informasjonen som etterspørres i teksten. Teksten i klammer skal slettes før meldeskjemaet sendes inn. Overskrifter skal ikke slettes med mindre dette er spesifisert. Dette gjelder for resten av meldeskjemaet.**]

[Beskriv dagens situasjon og virkning for allmenne interesser innenfor utbyggingsområdet på bakgrunn av eksisterende informasjon. I teksten skal det henvises til søk i fagdatabaser og/eller aktuelle nettsider. ]

**Naturens mangfold**[Innhent informasjon om rødlistearter(<http://artskart.artsdatabanken.no/Default.aspx>), naturtyper, fisk og villrein som inngår i utbyggingsområdet/tiltaksområdet. Miljødirektoratet har flere karttjenester som inneholder informasjon om naturmangfoldet, for eksempel Naturbase, Lakseregisteret, Villreinbase og Vannmiljø, se: <http://www.miljødirektoratet.no/kart/>. Ta kontakt med Fylkesmannen og kommunen og undersøk hvilken informasjon de har om naturmangfoldet innenfor influens- og utbyggingsområdet.

Økosystemer som våtmarker, myrer, elvebredder og skog kan være viktige lagre for klimagasser. Dersom tiltaket medfører inngrep i slike økosystem, må dette beskrives.

Hovedregelen er at naturbaserte løsninger bør velges, se «Statlige planretningslinjer for klima- og energiplanlegging og klimatilpasning» på lovdata.no. Dersom naturbaserte løsninger, som for eksempel å holde vassdrag åpne blir valgt bort, skal dette særskilt begrunnes. For mer informasjon om klimatilpasning, se [klimatilpasning.no](http://klimatilpasning.no).]

### **Landskap** [Vurder hvordan arealinngrep som for eksempel etablering av brønner/brønnområdet , ev. sikringstiltak i brønnområdet, vil påvirke opplevelsen av landskapet.]

### **Brukerinteresser** [Beskriv brukerinteresser knyttet til [reindrift (http://www.reindrift.no/), ,](file:///C:\Users\kha\AppData\Local\Microsoft\Windows\Temporary%20Internet%20Files\Content.Outlook\PLEF7EAW\reindrift%20(http:\www.reindrift.no\),%20,) jakt og fiske, friluftsliv og reiseliv. ]

### **Kulturminner** [Fylkeskommunen og ev. Sametinget kan kontaktes for informasjon. Av karttjenester finnes bl.a. [kulturminnesøk](http://www.kulturminnesok.no/). ]

## Flomfare

[Innhent informasjon om flomfare fra NVE Atlas: https://atlas.nve.no . I tillegg kan NVEs retningslinjer *«Flaum- og skredfare i arealplaner»* gi relevant informasjon om temaet, selv om denne er ment for arealplanlegging etter plan- og bygningsloven, se: <http://publikasjoner.nve.no/retningslinjer/2011/retningslinjer2011_02.pdf> .]

**Skred**[Innhent informasjon om skredfare fra Skredatlas, se [www.skrednett.no](http://www.skrednett.no).]

**Mineral- og løsmasseressurser**

[Innhent informasjon om mineralressurser og løsmasseressurser fra kartinnsynet til Norges geologiske undersøkelser (NGU), se <http://www.ngu.no/emne/kartinnsyn>.]

### **Offentlige planer og nasjonale føringer** [Beskriv forholdet til kommunale planer, inngrepsfrie områder (INON) (<http://www.miljodirektoratet.no/no/Tema/Miljoovervakning/Inngrepsfrie-naturomrader-i-Norge-/>) og andre planer eller beskyttede områder. Hvis tiltaket fører til arealinngrep i vassdrag beskriv forholdet til Vernede vassdrag (<http://www.nve.no/no/Vann-og-vassdrag/Verneplan/>) og nasjonale laksevassdrag (<http://www.miljostatus.no/Tema/Ferskvann/Laks/Nasjonale-laksevassdrag-og-laksefjorder/>)]

# Tilleggsinformasjon

[Har du tilleggsopplysninger som ikke fanges opp andre steder, kan du skrive det her. Overskriften slettes hvis man ikke har tilleggsopplysninger]

# Vedlegg

* Oversiktskart (1:50 000) [Kartet skal på en oversiktlig og lesbar måte fortelle hvor grunnvannstiltaket planlegges. Utbyggingsområdet (brønnområdet) skal være avmerket. Tilsigsområdet skal tegnes inn. Kartet skal være tydelig og lesbart, med farger og gode tegnforklaringer.]
* Detaljert kart over utbyggingsområdet (1:5000). [Kartet skal vise beliggenhet av brønner, ev. arealinngrep i og ved innsjøer, elver og bekker og plassering av ev. re-infiltrasjonsanlegg. Kartet skal være tydelig og lesbart, med gode tegnforklaringer. Prosjektet skal tegnes inn med farger.]

For grunnvannsuttak fra løsmasser skal det legges ved kvartærgeologisk kart over utbyggingsområdet (1:5000) [Kartet skal være tydelig og lesbart, med gode tegnforklaringer

* Kart der grunnvannsstrømninger (antatt) er inntegnet. [Kartet skal være tydelig og lesbart, med gode tegnforklaringer]
* Resultat fra ev. prøvepumping